
న్యూఢిల్లీ : హిందువులకు మైనారిటీ హోదా ఇవ్వాలని కోరుతూ దాఖలైన ప్రజా ప్రయోజన వ్యాజ్యం (పిల్)ను విచారణకు స్వీకరించేందుకు సుప్రీంకోర్టు నిరాకరించింది. దీనిపై నేషనల్ మైనారిటీస్ కమిషన్ను ఆశ్రయించాలని తెలిపింది. దీనిపై నిర్ణయం తీసుకోవలసిన బాధ్యత కమిషన్కే ఉందని జస్టిస్ రంజన్ గొగోయ్ నేతృత్వంలోని ధర్మాసనం తెలిపింది.ఎనిమిది రాష్ట్రాల్లో హిందువులు మైనారిటీలో ఉన్నారని, వీరికి మైనారిటీ హోదా కల్పించాలని కేంద్ర ప్రభుత్వాన్ని ఆదేశించాలని బీజేపీ నేత, న్యాయవాది అశ్వనీ కుమార్ ఉపాధ్యాయ సుప్రీంకోర్టును కోరారు. 2011 జనాభా లెక్కల ప్రకారం హిందువులు లక్షద్వీప్ (2.5%), మిజోరాం (2.75%), నాగాలాండ్ (8.75%), మేఘాలయ (11.53%), జమ్మూ-కశ్మీరు (28.44%), అరుణాచల్ ప్రదేశ్ (29%), మణిపూర్ (31.39%), పంజాబ్ (38.40%) మైనారిటీలో ఉన్నారని, వీరికి  సముచిత ప్రయోజనాలను కల్పించాలని కోరారు.

newdhilly : hinduvulaku minority hoda ivvaalani korutu daakhalaina praja prayojana vyaajyam (pill)nu vichaaranaku sweekarinchenduku supreenkortu niraakarinchindi. deenipai neshanal minorities kamishannu aasrayinchaalani telipindi. deenipai nirnayam teesukovalasina baadhyata kamishanke undani justis ranjan gogoy netrutvamloni dharmasana telipindi.enimidi rashtrallo hinduvulu minoritylo unnaarani, veeriki minority hoda kalpinchaalani kendra prabhutvaanni aadesinchaalani bgfa netha, nyaayavaadi ashwanee kumar upadhyaya supreenkortunu koraru. 2011 janabha lekkala prakaaram hinduvulu lakshadweep (2.5%), mizoram (2.75%), nagaland (8.75%), meghalaya (11.53%), jammoo-kashmeeru (28.44%), arunachal pradesh (29%), manipur (31.39%), panjab (38.40%) minoritylo unnaarani, veeriki  samuchita prayojanaalanu kalpinchaalani koraru.